Mutuke

Mutuke izita remhuri muZimbabwe neCongo, Kinshasa. Izvi zvinoreva kuti zita iri rinowanikwawo munyika dziripakati peZimbabwe neCongo, Kinshasa.
Munyika yeZambia muNorthen Province, munenzvimbo norukova runonzi Mutuke, kumabvazuva kweguta diki rinonzi Nseluka, uye kuri kumadokero kworwizi rukuru runonzi Chambeshi.   Izvi zvinoratidza kuti varidzi vezita iri vakabva nechekuMaodzanyemba kweZambia vachidzika kuChamhembe. 

Vazhinji vavo vekwaMutuke vanoera zhou.

*Vanhu vane zita iri: Martin Mutuke;  Masimba Mutuke; Cedric Mutuke; Mufaro Mutuke.

## Mitauro yeBantu

Pano panyorwa mazwi ari pedyo nezita iri kune mime mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano.

*VaHerero vanoti **tuka** (v.i. tan) kureva kusuka dehwe.
*VaHerero vanoti **omu-tuke** (n. tanner) kureva musuki wematehwe.

Mumitauro yeBantu yekumaodzanyemba kwakadziva kumadokero kweAfrica, kunyanya mu Otjiherero (Herero) chinotaurwa kuNamibia, pane dudziro ine hukama nezita **Mutuke**. MuOtjiherero, chiito **tuka** chinoreva kugadzira kana kunyatsosuka matehwe emhuka (ku 'tanner'), uye inzwi **omu-tuke** rinoreva munhu anoita basa iri, kureva mugadziri wematehwe kana 'tanner'. Kuumbwa kwenzwi iri uku kunotevera chimiro chemitauro yeBantu apo chivakashure **omu**- chinoshandiswa kureva munhu anoita chiito chataurwa. Dudziro iyi inowanikwa mumaduramazwi eOtjiherero uye hairevi kuti izwi iri rinoshandiswa muchiShona, asi rinoratidza kuenzaniswa kwemazwi (comparative linguistics) pakati pemitauro yeBantu uye mukana wekuti zita **Mutuke** rinogona kunge rakabva kana kufanana nemazita emabasa kana tsika dzekare mumamwe matunhu eAfrica .

## Nhoroondo yezita Mutuke

**Mutuke** izita rechiShona rine midzi yakare, rinoonekwa munhoroondo dzemadzinza, mumazita evanhu, uye mumazita enzvimbo kana zvivakwa, uyewo nenzizi, zvinoonekwa nokuve munyika dzakasiyana siyana dzemuAftica kwezita iri.

Mazita akaita sa **Mutuke**, kunyange asingawanzoshandiswa mazuva ano, achiri kuwanikwa munzvimbo dzakasiyana-siyana. Kunzwisiswa kwemavambo uye dudziro yawo kunonetsa nokuti anowanikwa pakusangana kwetsika dzekutaurirana nemuromo chete (oral history). Ongororo yemitauro yeBantu, uye mashandisirwo emanzwi aya muno haanyatsobatwa   nema 'database' mumaComputer emazuva ano. Zvisinei, kuenderera mberi kwekuwanikwa kwemazita aya, kunyange pasina dudziro yakajeka yezvaanoreva, kunoratidza kuti angava mazita ekare aimbova ane kukosha panguva yaaishandiswa zvakanyanya. Kupera kukosha kwemazita hazvisi mumazita emuAfrica chete asi epasi rose

.

## Mutuke Kunyika dzekunze

Zita rekuti **Mutuke** rinowanikwawo munzvimbo dzakasiyana siyana dziri kunze kweZimbabwe, kunyanya muAfrica, richishandiswa sezita remisha, nzizi, kana zvivakwa.

### Nigeria

MuNigeria, **Mutuke** rinoshandiswa sezita remisha pamwe nezvivakwa:

* **Mutuke Primary Health Clinic** iri mumusha we **Kofar Jauro**, uri mu **Funakaye Local Government Area** mudunhu re **Gombe State**. Chivakwa ichi chinopa rubatsiro rweutano, zvikuru kuvakadzi vakazvitakura nevana.

* **Mutuke** musha uri kumaruwa, uri pasi pehutongi hwe **Karim Lamido** mudunhu re **Taraba State**. Nzvimbo iyi inoratidzwa mumamepu emigwagwa nemisha yeNigeria.

### Zambia

Mu **Zambia**, **Mutuke** izita remusha pamwe nerwizi:

* **Mutuke** musha uri mu **Mugwi District**, mudunhu guru re**Northern Province**. Musha uyu uri pedyo nerwizi rune zita rimwechetero.
* **Rwizi Mutuke** runodira murwizi rukuru rwe **Chambeshi**, runova chikamu chehurongwa hwemvura inoyerera kuCongo Basin.

## Onaiwo

* Mutuke Maternity Clinic

* MutukeVillage

*
Mutuke, Zambia

=References=